CELEX: 62020TN0671
Language: el
Date: 2020-11-09 00:00:00
Title: Υπόθεση T-671/20: Προσφυγή-αγωγή της 9ης Νοεμβρίου 2020 — OA κατά ΕΟΚΕ

11.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/30
            
         
      Προσφυγή-αγωγή της 9ης Νοεμβρίου 2020 — OA κατά ΕΟΚΕ
      (Υπόθεση T-671/20)
      (2021/C 9/43)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: OA (εκπρόσωποι: M. Casado García-Hirschfeld και M. Aboudi, δικηγόροι)
      
         Καθής-εναγομένη: Ευρωπαϊκή Οικονομική και Κοινωνική Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή-αγωγή παραδεκτή·
               
            
                  —
               
               
                  να ακυρώσει την προσβαλλόμενη απόφαση της 5ης Δεκεμβρίου 2019, η οποία επικυρώθηκε από την απόφαση για την απόρριψη της ένστασης του προσφεύγοντος-ενάγοντος της 5ης Μαρτίου 2020·
               
            
                  —
               
               
                  να διατάξει την ικανοποίηση της ηθικής βλάβης του προσφεύγοντος-ενάγοντος, η οποία ανέρχεται στο ποσό των 30 000 ευρώ, και την αποκατάσταση της υλικής ζημίας του, η οποία εκτιμάται στο ποσό των 25 000 ευρώ·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται παραβίαση των διαδικαστικών εγγυήσεων που προβλέπονται για τις διοικητικές έρευνες και τις πειθαρχικές διαδικασίες, καθώς και παραβίαση των αρχών της αμεροληψίας και της χρηστής διοίκησης. Ο προσφεύγων-ενάγων ισχυρίζεται συναφώς ότι η διοικητική έρευνα όσον αφορά το πρόσωπό του πάσχει πολλά ελαττώματα τόσο ως προς τον τύπο όσο και ως προς τη διαδικασία.
               
            
                  2.
               
               
                  Με τον δεύτερο λόγο προβάλλεται παραβίαση της αρχής της αναλογικότητας, πρόδηλο σφάλμα εκτιμήσεως και κατάχρηση εξουσίας.